stanford-oval/wikipedia huggingface dataset:
Donkey Kong Country 2: Diddy’s Kong Quest
Hahmoja

Diddy Kong, Donkey Kongin marakattikaveri
Dixie Kong, liitotaitoinen simpanssi, Diddy Kongin tyttöystävä
Cranky Kong, alkuperäisten Donkey Kong -pelien Donkey Kong. Antaa pelivinkkejä maksua vastaan
Swanky Kong, tietovisailuja pitävä apina, jolta voi voittaa lisäelämiä
Wrinkly Kong, hänen pitämässään koulussa, Kongin Keskiasteella, voit tallentaa pelin
Funky Kong, kuljettaa sinua ympäri pelimaailmaa
Kapteeni K. Rool, Kremling-vihollisten kuningas, joka haluaa varastaa kaikki Donkey Kongin banaanit. Viimeinen pelin loppupomo
Klubba, siltavahti, joka päästää sinut maksua vastaan Lost World -maailmaan
Rambi, sarvikuono, jolla viholliset on helppo tuhota
Teränokka, miekkakala, jolla veden alla liikkuminen on helppoa
Vaakku, papukaija, jonka avulla voi lentää ja sylkeä munia vihollisten päälle
Kalkkis, kalkkarokäärme, jonka avulla voi hypätä korkealle
Rääpäle, hämähäkki, jonka tekemien seittitasanteiden avulla voi liikkua tyhjän päällä
Glimmer, onkikala, jonka otsalampun ansiosta näkee pimeän veden alla
Pauke, hylje, joka voi viilentää mutta myös jäädyttää veden, että sen päällä voisi kävellä
Aiheesta muualla

Donkey Kong Country 2: Diddy's Kong Quest MobyGamesissa (englanniksi)
-pelisarja
| --- | --- |
Kolikkopelit: Donkey Kong | Donkey Kong JR. | Donkey Kong 3 | Donkey Kong Jungle Fever
Kotikonsolipelit: DK Country | DK Country 2 | DK Country 3 | Donkey Kong 64 | DK Country Returns | DK Country: Tropical Freeze
Käsikonsolipelit: Donkey Kong Land | Donkey Kong Land 2 | Donkey Kong Land III | Donkey Kong
Pulmapelit: Mario vs. Donkey Kong | Mario vs. Donkey Kong 2: March of the Minis
Rytmipelit: Donkey Konga | Donkey Kong Jungle Beat | Donkey Konga 2 | Donkey Konga 3
Ajopelit: Diddy Kong Racing | Diddy Kong Racing DS | Donkey Kong Racing | Donkey Kong Jet Race
Oppimispelit: DK Jr. Math
Muut: DK: King of Swing | DK Jungle Climber
Kuva pelitilanteesta.
Eetteri

Wikisanakirjassa on tähän liittyvä sananselitys: .
Eetteri (< kreik. Αἰθήρ, Aithēr) on sanana peräisin kreikkalaisen mytologian Aitherista, joka oli ”ylemmän taivaan” tai avaruuden henkilöitymä. Sana 'eetteri' voi viitata seuraaviin:
eetteri eli maailmaneetteri, klassinen alkuaine
eetteriteoriat
gravitaatioeetteri, oletus gravitaation väliaineesta
valoeetteri, oletus sähkömagneettisen säteilyn väliaineesta
eetterit, orgaanisia yhdisteitä
dietyylieetteri, jota kutsutaan arkikielessä usein eetteriksi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eetteri”, voi hakea sivunnimihaulla, laajalla sivunnimihaulla tai tekstihaulla.
Duguwolowula

| Duguwolowula |
| --- | --- |
 Duguwolowula
 Koordinaatit: 13°27′49″N, 7°22′57″W 
Valtio:  Mali
Alue:  Koulikoron alue
Piiri:  Banamban piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  4 631 km²
Väkiluku (2009):  43 000
Infobox OKVirheellinen NIMI-arvo: 
Duguwolowula on maalaiskunta Koulikoron alueen Banamban piirissä Malissa. Sen keskuskylä Touba sijaitsee 15 kilometriä Banambasta kaakkoon. Kunnassa on 43 000 ja kylässä 14 300 asukasta (vuonna 2009).
Duguwolowulan kunnan pinta-ala on 4 631 neliökilometriä. Se rajoittuu lännessä Banamban, pohjoisessa Kibanin, idässä Toukoroban ja Koulikoron piirin Nyaminan ja etelässä Tougounin ja Sirakorolan kuntiin. Alue on pinnanmuodostukseltaan tasankoa. Pysyviä vesistöjä ei ole.
Kuntaan kuuluu 29 kylää. Asukkaat ovat etupäässä bambaroita, soninkeja ja fulbeja. Puhutuimmat kielet ovat bambara ja soninke. Vallitseva uskonto on islam.
Toubasta on huonokuntoiset tieyhteydet Banambaan ja Sirakorolaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, lehmänpapu, maapähkinä, riisi ja seesami. Kotieläimiä ovat naudat, lampaat, vuohet, aasit, hevoset ja siipikarja. Lisäksi hyödynnetään metsiä sekä harjoitetaan käsityöammatteja ja kaupankäyntiä. Toubassa pidetään viikoittaiset markkinat.
Donkey Kong Country: Tropical Freeze

| Donkey Kong Country: Tropical Freeze |
| --- | --- |

Kehittäjä:  Retro Studios Monster Games Nintendo SPD
Julkaisija:  Nintendo
Jakelija:  Nintendo eShop
Ohjaaja:  Ryan Harris Vince Joly
Tuottaja:  Kensuke Tanabe
Säveltäjä:  David Wise
Pelisarja:  Donkey Kong
Julkaistu:  JP 13. helmikuuta 2014NA 21. helmikuuta 2014EU 21. helmikuuta 2014AUS 22. helmikuuta 2014
Lajityyppi:  tasohyppely
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo PEGI: 3
Alusta:  Wii U, Nintendo Switch
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
Donkey Kong Country: Tropical Freeze on Nintendon julkaisema tasohyppelypeli, joka julkaistiin alun perin Wii U:lle Japanissa 13. helmikuuta 2014 ja myöhemmin Pohjois-Amerikassa ja Euroopassa 21. helmikuuta sekä Australiassa 22. helmikuuta. Peli on osa Donkey Kong-pelisarjaa. Peli julkistettiin E3-messuilla 2013. Peli sai julkaisun Nintendo Switchille toukokuussa 2018 ja pelin Switch-versioon lisättiin uusi ominaisuus nimeltä "Funky Mode", jossa on mahdollista pelata peli läpi Funky Kongilla.
Juoni

On Donkey Kongin syntymäpäivä. Paikalla ovat juhlimassa hän ja hänen ystävänsä Diddy Kong, Dixie Kong ja Cranky Kong. Yllättäen kuitenkin kauempaa mereltä hyökkäävät Snowmad ja hänen kätyrinsä. He jäädyttävät koko saaren ja puhaltavat samalla Donkey Kongin ja muut pois. Sankarit lähtevät pelastamaan kotisaartaan vieraalta saarelta, jonne ovat ajautuneet.
Pelaaminen

Donkey Kong Country: Tropical Freeze on tasohyppelypeli, jossa pitää päästä kuuden eri saaren läpi. Pelaaja ohjaa Donkey Kongilla ja hänellä on käytössään kolme eri apuria: Diddy Kong, Dixie Kong ja uutena apurina Cranky Kong. Diddy Kong osaa ampua maapähkinäpyssyllä ja lentää rakettitynnyreillä, Dixie Kong osaa lentää helikopterin tavoin hiuksillaan ja Cranky Kong osaa hyppiä kävelykepillään korkealle.
Peli sisältää myös moninpelitilan, jossa kaksi pelaajaa liikkuu samanaikaisesti kentällä. Toinen pelaaja ohjaa Donkey Kongia ja toinen yhtä Donkey Kongin kolmesta apurista.
Vastaanotto

Donkey Kong Country: Tropical Freeze on saanut myönteisen vastaanoton. Pelillä on GameRankingsin sivuilla 84.45 % keskiarvo ja Metacriticin sivuilla 83 % keskiarvo. IGN antoi pelille arvosanaksi 9/10, Game Informer 9.25/10, Eurogamer 7/10 ja Polygon 8/10.
Suomessa Ville Arvekari antoi Pelaajalehden sivuilla pelille arvosanaksi 8/10 ja Tero Kerttula Gamereactorilta myös 8/10. Mikael Miilumäki antoi Dome.fi-sivustosta pelille arvosanaksi 4/5.
Aiheesta muualla

Donkey Kong Country: Tropical Freeze MobyGamesissa (englanniksi)
Viralliset kotisivut (englanniksi)
Viralliset kotisivut (japaniksi)
Edward Henry Harriman

Harriman vuonna 1908.
Edward Henry (E. H.) Harriman (25. helmikuuta 1848 Hempstead, Long Island, New York – 9. syyskuuta 1909 Orangen piirikunta, New York) oli yhdysvaltalainen liikemies ja yritysjohtaja, joka saavutti 1900-luvun alussa suuren vaikutusvallan rautatiealalla.
Harriman aloitti uransa erään meklarin apulaisena New Yorkissa ja ryhtyi 1870 itse meklariksi New Yorkin pörssissä. Kaksi vuotta myöhemmin hän perusti Harriman & co. -pankin. Vaikka Harrimanin omat liiketoimet liittyivät alun perin pankkitoimintaan, hän sai kosketuksen rautatiealaan toimiessaan eri asemissa Illinois Central -yhtiön johdossa. 1890-luvulla hän jätti kokonaan pankkialan ja toimi sen jälkeen samanaikaisesti toimitusjohtajana ja hallituksen puheenjohtajana useassa merkittävässä rautatieyhtiössä. Ensin Harriman sai valtaansa Union Pacificin vuonna 1898 ostamalla sen pesänhoitajien hallusta perustamalleen yhtymälle. Hän nosti yrityksen nopeasti vararikon partaalta takaisin jaloilleen. Vuonna 1901 Harriman sai valtaansa myös Southern Pacific ja Nothern Pacific -yhtiöt, käytyään jälkimmäisen hallinnasta kamppailun James J. Hillin kanssa. Harrimanin kuollessa hänen vaikutuspiirissään oli arviolta lähes 100 000 kilometriä rautatietä. Monet arvostelivat hänen tapaansa kahmia taloudellista valtaa, ja muun muassa presidentti Theodore Roosevelt tuomitsi hänet julkisesti. Vuonna 1907 liittovaltion kauppakomissio (Interstate Commerce Commission) ryhtyi tutkimaan, rikkoivatko Harrimanin yritykset antitrustilakeihin kuulunutta Sherman Actia.
Harriman teki joitain merkittäviä lahjoituksia. Hän rahoitti vuonna 1899 Alaskaa tutkineen niin sanotun Harrimanin retkikunnan ja lahjoitti San Franciscoon vuoden 1906 maanjäristyksen jälkeen miljoonan dollarin arvosta yhtiöidensä rautatiekalustoa. Kuollessaan Harriman jätti leskelleen noin 100 miljoonan dollarin suuruisen perinnön.
Edward Harrimanin poika oli poliitikko W. Averell Harriman, joka toimi myös Union Pacificin hallituksen puheenjohtajana 1932–1946.
Aiheesta muualla

Kuvia tai muita tiedostoja aiheesta Edward Henry Harriman Wikimedia Commonsissa
Dmitri Orlov

| Dmitri Orlov |
| --- | --- |

Henkilötiedot
Syntynyt: 23. heinäkuuta 1991 (ikä 33) Novokuznetsk, Venäjän SFNT,  Neuvostoliitto
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  181 cm
Paino:  95 kg
Seura
Seura:  Carolina Hurricanes
Sarja:  NHL
Pelinumero:  7
Pelaajaura
Pääsarjaura:  2007–
Aik. seurat:  Metallurg Novokuznetsk (KHL) Hershey Bears (AHL)   Washington Capitals (NHL)   Boston Bruins (NHL)
NHL-varaus:  55. varaus, 2009 Washington Capitals
| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Kultaa | Valko-Venäjä 2014 | jääkiekko |  |
|  Pronssia | Venäjä 2016 | jääkiekko |  |
|  Pronssia | Saksa/Ranska 2017 | jääkiekko |  |
|  Pronssia | Slovakia 2019 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Buffalo 2011 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Kazan 2008 | jääkiekko |  |
|  Hopeaa | Yhdysvallat 2009 | jääkiekko |  |
Dmitri Vladimirovitš Orlov (ven. Дмитрий Владимирович Орлов, s. 23. heinäkuuta 1991 Novokuznetsk, Venäjän SFNT, Neuvostoliitto) on venäläinen jääkiekkopuolustaja, joka edustaa NHL-joukkue Carolina Hurricanesia.
Ura > Seuraura

Orlov on Metallurg Novokuznetskin kasvatti. Hän debytoi Venäjän superliigassa jo 16-vuotiaana kaudella 2007–2008, jolloin Orlov pelasi Novokuznetskissa kuusi ottelua. KHL:n tultua Superliigan tilalle hän pelasi joukkueessa kaudella 2008–2009 16 runkosarjaottelua tehden yhden maalin. NHL-joukkue Washington Capitals varasi hänet toisella kierroksella 55. pelaajana kesällä 2009.
Kaudella 2009–2010 Orlov murtautui Novokuznetskin kokoonpanoon ja teki 41 runkosarjaottelussa tehot 4+3=7. Kaudella 2010–2011 hän oli tehoilla 2+11=14 joukkueen toiseksi tehokkain puolustaja Nick Angellin jälkeen. Orlov teki helmikuussa 2011 kesken kauden 2010–2011 try-out-sopimuksen Washington Capitalsin farmijoukkueen Hershey Bearsin kanssa Novokuznetskin menetettyä pudotuspelimahdollisuudet. Orlov teki noin viikon päästä Capitalsin kanssa kolmevuotisen tulokassopimuksen. Hän vahvisti joukkuetta AHL:ssä 19 runkosarjaottelussa ja kuudessa playoff-ottelussa.
Kauden 2011–2012 Orlov aloitti odotetusti AHL:ssä, mutta sai kutsun NHL:ään marraskuussa 2011. Hän teki NHL-debyyttinsä 21. marraskuuta 2011 Phoenix Coyotesia vastaan. Orlovin NHL-uran avausmaali oli voittomaali Carolina Hurricanesia vastaan 15. tammikuuta 2012.
Helmikuussa 2023 Capitals kauppasi Orlovin ja Garnet Hathawayn Boston Bruinsiin vaihdossa ensimmäisen kierroksen varausvuoroon vuoden 2023 varaustilaisuudessa, toisen kierroksen varausvuoroon vuoden 2025 varaustilaisuudessa, kolmannen kierroksen varausvuoroon vuoden 2024 varaustilaisuudessa ja Craig Smithiin.
Heinäkuussa 2023 Orlov teki vapaana agenttina Carolina Hurricanesin kanssa kaksivuotisen ja yhteensä 15,5 miljoonan dollarin arvoisen sopimuksen.
Ura > Maajoukkueura

Orlovilla on aikuisten arvokisoista MM-kultaa vuodelta 2014, sekä pronssia 2016, 2017 ja 2019.
Orlov voitti alle 20-vuotiaiden maailmanmestaruuden vuonna 2011. Hän toimi Venäjän varakapteenina ja teki seitsemässä ottelussa tehot 1+8=9, joilla Orlov oli turnauksen toiseksi tehokkain puolustaja Kanadan Ryan Ellisin jälkeen. Hän voitti puolustajien syöttöpörssin ja valittiin tähdistökentälliseen. Orlov pelasi myös vuoden 2010 turnauksessa.
Vuosina 2008 ja 2009 Orlov voitti alle 18-vuotiaiden MM-hopeaa.
Einar Hole Moxnes

| Einar Hole Moxnes |
| --- | --- |
 Moxnes vuonna 1965.
Norjan maatalousministeri
 Korvaldin hallitus 18. lokakuuta 1972 – 16. lokakuuta 1973  
Edeltäjä:  Thorstein Treholt
Seuraaja:  Thorstein Treholt
Norjan kalastusministeri
 Bortenin hallitus 8. marraskuuta 1968 – 17. maaliskuuta 1971  
Edeltäjä:  Oddmund Myklebust
Seuraaja:  Knut Hoem
Suurkäräjäedustaja
 Etelä-Trøndelagin vaalipiiri 1969–1973 1965–1968  
Etelä-Trøndelagin maaherra
 1974–1986  
Åfjordin pormestari
 1956–1966  
Henkilötiedot
Syntynyt: 11. kesäkuuta 1921 Alstahaug, Norja
Kuollut: 20. tammikuuta 2006 (84 vuotta) Trondheim, Norja
Ammatti:  agronomi, poliitikko
Tiedot
Puolue:  Keskustapuolue
Einar Hole Moxnes (11. kesäkuuta 1921 Alstahaug – 20. tammikuuta 2006 Trondheim) oli norjalainen keskustapoliitikko. Hän istui suurkäräjillä 1965–1968 ja 1969–1973 sekä toimi Norjan kalastusministerinä 1968–1971 ja maatalousministerinä 1972–1973. Vuosina 1956–1966 hän oli Åfjordin pormestari ja 1974–1986 Etelä-Trøndelagin maaherra.
Aiheesta muualla

Kuvia tai muita tiedostoja aiheesta Einar Hole Moxnes Wikimedia Commonsissa
Einar Hole Moxnes Norjan suurkäräjien verkkosivuilla (norjaksi)
Dublin City University

DCU:n Glasnevinin kirjasto.
DCU:n kampusalueen vuonna 2002 avattu monikäyttörakennus The Helix Dublinin Glasnevinissä. Rakennuksessa on muun muassa konserttisali, teatteri, studoteatteri ja näyttelytiloja.
Dublin City University (DCU) on yliopisto Irlannissa Glasnevinissa Dublinin pohjoispuolella. Nuori, vuonna 1980 ensimmäisen kampuksensa avannut yliopisto on laajentunut voimakkaasti 2010-luvulla. Yliopistossa on yli 12 000 opiskelijaa.
Historia

Yliopisto perustettiin nimellä National Institute for Higher Education Dublinissa vuonna 1975, ja ensimmäiset opiskelijat aloittivat vuonna 1980. Se sai yliopiston aseman vuonna 1989.
Times Higher Education (THE) -yliopistoranking luokitteli yliopiston tason vuoden 2017 listallaan sijaluvulle 401—500. Maailman viidensadan huippuyliopiston Shanghai-yliopistovertailuun (2016)  Dublin City University ei kuitenkaan mahtunut.
Organisaatio > Laitokset

DCU Business School (DCUBS)
Tekniikan ja tietotekniikan tiedekunta computing in English
tietotekniikka
elektroniikka
kone- ja tuotantotekniikka
Humanististen ja yhteiskuntatieteiden tiedekunta
sovelletut kieli- ja monikulttuuriset opinnot
viestintä
kasvatustiede
FIONTAR (liiketoiminta, viestintä, tietotekniikka, talous ja eurooppalaiset kielet irlantilaisesta näkökulmasta)
oikeus- ja hallintotiede
Tieteiden ja terveyden tiedekunta
biotekniikka
kemia
terveys ja ihmiset
matemaattiset tieteet
hoitotyö
fysikaaliset tieteet
Aiheesta muualla

Wikimedia Commonsissa on kuvia tai muita tiedostoja aiheesta .
Dublin City University
Elizabeth Berridge

Elizabeth Berridge (s. 2. toukokuuta 1962) on yhdysvaltalainen näyttelijä, joka esitti Constanze Mozartin roolin elokuvassa Amadeus vuonna 1984.
Berridge syntyi New Yorkin osavaltiossa sosiaalityöntekijä Mary L. o.s. Robinsonin ja lakimies George Berridgen tyttärenä. Hän on ollut maaliskuusta 2001 naimisissa näyttelijä Kevin Corriganin kanssa.
Berridge valmistui Mamaroneck High Schoolista.
Dugenmuurisisilisko

| Dugenmuurisisilisko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Osalahko::  Skinkkimäiset Scincomorpha
Heimo::  Sisiliskot Lacertidae
Suku::  Teira  Gray, 1838
Laji::  dugesii
Kaksiosainen nimi
 Teira dugesii  (Milne-Edwards, 1829) 
Synonyymit
 Lacerta dugesii Milne-Edwards, 1829 
Alalajit
 T. d. dugesii (Milne-Edwards, 1829)  T. d. selvagensis (Bischoff, Osenegg & Mayer, 1989)  T. d. jogeri (Bischoff, Osenegg & Mayer, 1989)  T. d. mauli (Mertens, 1938) 
Katso myös
   Dugenmuurisisilisko Wikispeciesissä   Dugenmuurisisilisko Commonsissa 
Infobox OKNimi-testi OKIUCN-testi OK: 
Dugenmuurisisilisko (Teira dugesii) on sisiliskojen heimoon kuuluva liskolaji. Se on sukunsa ainoa laji, ja sen lähin elävä sukulainen on marokonkalliolisko (Scelarcis perspicillata). Se on saanut nimensä ranskalaisen lääkärin Antoine Louis Dugèsin mukaan. Dugenmuurisisilisko on kotoperäinen Portugalin saarilla Madeiralla, Desertassaarilla, Porto Santolla ja Selvagenssaarilla. Se on lisäksi laajalle levinnyt vieraslaji Azoreilla, jonne se on saapunut ennen vuotta 1860, ja on myöhemmin kotiutunut myös Lissabonin satama-alueelle. Dugenmuurisisilisko elää enintään 1 850 metrin korkeudessa. Sitä tavataan yleensä kuivilta alueilta, jossa kasvillisuus on harvaa. Lisko voi elää myös avoimella metsämaalla sekä kivisillä ja viljellyillä alueilla. Naaras munii vuoden aikana kaksi tai kolme pesuetta. Dugenmuurisisiliskojen on havaittu tahattomasti matkustaneen laivoilla. Lajia pidetään tuhoeläimenä, koska se syö viinitarhoissa rypäleitä.
Daphne Blake

| Daphne Blake |
| --- | --- |
 Daphne vuoden 2002 Scooby-Doo-animaatiosarjassa.
Luoja(t):  Joe Ruby Ken Spears
Näyttelijä(t):  Stefanianna Christopherson (1969–1970) Heather North (1970–1985, 2003) Kellie Martin (1988–1991) Mary Kay Bergman (1998–2000) Grey DeLisle (2001–) Sarah Michelle Gellar (2002 & 2004)
Ensi- esiintyminen:  Scooby-Doo, Where Are You! (syyskuu 1969)
Kustantaja:  Hanna-Barbera (1969–2001) Warner Bros. Animation (2001–nykyhetki)
Henkilötiedot
Koko nimi:  Daphne Blake
Status:  Freelancer, etsivä
Ammatti:  opiskelija
Sukupuoli:  Nainen
Ikä:  16-18
Asuinpaikka:  Coolsville, Ohio
Suhteet
Vanhemmat:  George R. Blake (isä) Elizabeth Blake (äiti)
Sisarukset:  Daisy, Dawn, Dorothy, Delila
Tädit ja sedät:  Matt (setä) John Maxwell (eno) Olivia Derby (täti)
Serkut:  Jennifer Danica LeBlake Shannon Blake
Tutut:  Fred Jones Velma Dinkley Shaggy Rogers Scooby-Doo
Infobox OKVirheellinen NIMI-arvo: 
Daphne Blake on kuvitteellinen hahmo, joka on esiintynyt Scooby-Doo -televisiosarjoissa ja -elokuvissa. Hahmo teki ensiesiintymisensä vuonna 1969 animaatiosarjassa Scooby-Doo, Where Are You!. Hahmon loivat Joe Ruby ja Ken Spears.
Hahmo

Daphne Blake on yksi Mysteeripoppoo-seuran jäsenistä ja pitää säännöllisesti huolta ulkonäöstään. Daphne joutuu usein vaaratilanteisiin, mihin voi vaikuttaa se, että Blaken suvun jäsenet ovat kuuluisia vaara-alttiudestaan. Tämän vuoksi on ollut todennäköisintä, että Daphne joutuu jakson ja elokuvien aikana kidnapatuksi tai muuhun vaaraan, josta muut ryhmän jäsenet joutuvat pelastamaan hänet.
Vaikka Daphne ei ole yhtä älykäs kuin Velma, hän yrittää silti ratkoa mysteereitä muotitietoisuudellaan ollen usein myös hyödyksi. Vuosien kuluessa Daphne on ottanut yhä näkyvämpää roolia niin televisiosarjoissa kuin elokuvissa. Muun muassa What's New, Scooby Doo? -televisiosarjassa Daphne tunnettiin muodin lisäksi erityisesti kyvystä avata lukollisia ovia mitä ihmeellisemmillä esineillä.
Myöhemmin Daphne on avuttomuudestaan huolimatta osoittanut olevansa hieman atleettinen ja omaavansa mustan vyön joissain itämaisissa taistelulajeissa. Hetken aikaa hän oli myös Mysteeripoppoon johtajana televisiosarjassa The 13 Ghosts of Scooby-Doo.
Sukulaiset

Daphne syntyi kuuluisaan perheeseen. Hänen isänsä George R. Blake on Blake's Bubbles -tuotteen luoja. Daphnen setä John Maxwell puolestaan on elokuvaohjaaja ja hänen serkkunsa Danica on kuuluisa ranskalainen malli. Alun perin hänen sukunsa on peräisin Skotlannista, missä muun muassa Daphnen serkku Shannon asuu edelleen. Daphnen setä Matt työskentelee maatilalla kasvattaen nautakarjaa.
Aiheesta muualla

The Daphne Blake Fanlistings (Arkistoitu – Internet Archive)
Scooby-Doo
| --- | --- |
Scooby-Doo henkilöhahmot:   Scooby-Doo  Shaggy Rogers  Fred Jones  Daphne Blake  Velma Dinkley  Scrappy-Doo  Scooby-Dum  Yabba-Doo 
Televisiosarjat:   Scooby-Doo, Where Are You! (1969–1971)  The New Scooby-Doo Movies (1972–1974)  The Scooby-Doo/Dynomutt Hour (1976–1977)  The Scooby-Doo Show (1976–1979)  Scooby's All-Star Laff-A-Lympics / Scooby's All-Stars (1977–1979)  Scooby-Doo and Scrappy-Doo (1979–1980)  Scooby-Doo and Scrappy-Doo (1980–1982)  The Scooby & Scrappy-Doo/Puppy Hour (1982–1983)  The All-New Scooby and Scrappy-Doo Show / The New Scooby-Doo Mysteries (1983–1985)  The 13 Ghosts of Scooby-Doo (1985–1985)  Scooby's Mystery Funhouse (1985–1986)  A Pup Named Scooby-Doo (1988–1991)  Scooby-Doo (2002–2006)  Shaggy & Scooby-Doo Get a Clue! (2006–2008)  Scooby-Doo! Mystery Incorporated (2010–2013) 
Scooby-Doo erikoisjaksoissa:   Scooby Goes Hollywood (TV-spesiaali, 1979)  Scooby-Doo in Arabian Nights (TV-spesiaali, 1994) 
Scooby Doo televisioelokuvissa:   Scooby-Doo kohtaa Boon aaveveljekset (1987)  Scooby-Doo ja kummituskoulu (1988)  Scooby-Doo ja ihmeellinen ihmissusi (1988)  Scooby-Doo: In the Beginning (2009)  Scooby-Doo! Curse of the Lake Monster (2010) 
Suoraan videolle/DVD:lle julkaistut elokuvat:   Scooby-Doo ja saaren zombiet (1998)  Scooby-Doo ja noidan haamu (1999)  Scooby-Doo and the Alien Invaders (2000)  Scooby-Doo ja kyberjahti (2001)  Scooby-Doo ja vampyyri (2003)  Scooby-Doo ja Meksikon hirviö (2003)  Scooby Doo ja Loch Nessin hirviö (2004)  Aloha, Scooby-Doo (2005)  Scooby Doo: Missä muumio luuraa? (2005)  Scooby-Doo: Merirosvoja, ohoi! (2006)  Jäitä hattuun, Scooby-Doo! (2007)  Scooby-Doo ja peikkokuningas (2008)  Scooby Doo and the Samurai Sword (2009)  Scooby-Doo! Abracadabra-Doo (2010)  Scooby-Doo! Camp Scare (2010) 
Teatraaliset elokuvat:   Scooby-Doo ja salaperäinen saari (2002)  Scooby-Doo 2: Monsterit vapaalla (2004)  Scooby-Doo 3: The Mystery Begins (2009)  Scooby-Doo 4: Curse of the Lake Monster (2010)
Elizabeth Catlett

Elizabeth Catlett Mora (15. huhtikuuta 1915 Washington DC, Yhdysvallat – 2. huhtikuuta 2012 Cuernavaca, Meksiko) oli yhdysvaltalainen kuvataiteilija. Hän oli tunnettu lukuisista teoksistaan, joissa usein keskeisessä osassa ovat afroamerikkalaiset.
Catlett syntyi Washington DC:ssä opettajavanhempiensa kolmesta lapsesta nuorimpana. Hän opiskeli taidetta useissa kotimaansa oppilaitoksissa ennen lähtemistään Meksikoon vuonna 1946. Hän opetti veistotaidetta Meksikon kansallisessa yliopistossa kuudentoista vuoden ajan. Hän meni vuonna 1947 naimisiin taiteilija Francisco Moran kanssa, ja hän sai Meksikon kansalaisuuden.
Catlett oli Amerikan huomattavimpia kuvanveistäjiä, ja tällä alalla eräs hänen töistään on Mother and Child (1939). Muuta kuvataidetta edustavat muiden muassa teokset Malcolm X Speaks For Us (1969) ja Sharecropper (1970). Hänen töitään on näytillä lukuisissa museoissa eri puolilla maailmaa, esimerkiksi New Yorkin Museum of Modern Artissa ja Prahan kansallismuseossa Tšekissä.
Catlettin lapsenlapsi Naima Mora on noussut julkisuuteen Huippumallin haussa neljännen tuotantokauden voittajana.
Elizabeth Bradford Holbrook

Elizabeth Bradford Holbrook CM, O.Ont (7. marraskuuta 1913 Hamilton, Ontario, Kanada – 23. helmikuuta 2009) oli Kanadan tunnetuimpia kuvanveistäjiä.
Holbrook opiskeli vuosina 1937–1938 Emanuel Hahnin johdolla sekä lisäksi Ontario College of Artissa, Lontoon Royal College of Artissa ja Cranbrook Academy of Artissa. Hän sai vuonna 1948 opetusta Carl Millesiltä.
Holbrook sai kotimaassaan useita korkeita palkintoja töistään. Hänestä tehtiin vuonna 1995 Kanadan ja vuonna 1997 Ontarion ritarikunnan jäsen.
Hänen tunnetuimpia töitään ovat Winston Churchillin rintakuva ja  George Bernard Shaw'n patsas Ontarion Niagara-on-the-Lakessa.